
OPĆINSKI SUD U LJUBUŠKOM


	Na temelju članka 45 stavka 2 točke h) i članka 241 stavka 1 Zakona o kaznenom postupku Federacije BiH[footnoteRef:1] (u daljem tekstu: ZKP F BiH), p o d i ž e m: [1:  Zakon o kaznenom postupku Federacije Bosne i Hercegovine („Službene novine Federacije BiH“, broj: 35/03, 37/03, 56/03, 78/04, 28/05, 55/06, 27/07, 53/07, 9/09, 12/10, 8/13, 59/14 i 74/20)] 



O P T U Ž N I C U

	Protiv:

	S. M. rođen … u M. 

	Da je:

	21. studenoga 2024. godine oko 23:40 sati u službenim prostorijama PU Ljubuški, Trg …, Lj., protivno članku 4 Zakona o sprječavanju i suzbijanju zloupotrebe opojnih droga („Službeni glasnik BiH“, broj: 8/06), svjestan da se radi o opojnoj drogi i da je neovlašteno posjeduje, htijući to, držao je prozirnu pvc vrećicu s 0,455 grama opojne droge Cannabis koja u sebi sadrži tetrahidrokanabinol (THC) u količini većoj od 0,2 %, a Cannabis se kao opojna droga i THC kao psihotropna tvar nalaze Popisu opojnih droga, psihotropnih tvari, biljaka iz kojih se može dobiti opojna droga i prekursora, 

	dakle, neovlašteno posjedovao opojnu drogu. 

	Čime da je počinio kazneno djelo Posjedovanje i omogućavanje uživanja opojnih droga – opisano i kažnjivo po članku 239 stavku 3 Kaznenog zakona Federacije BiH[footnoteRef:2] (u daljem tekstu: KZ F BiH). [2:  Kazneni zakon Federacije Bosne i Hercegovine („Službene novine Federacije BiH“, br. 36/03, 37/03, 21/04, 69/04, 18/05, 42/10, 42/11, 59/14, 76/14, 46/16, 75/17 i 31/23)] 


Cijeneći naprijed navedene zakonske odredbe predlažem da se S. M. izrekne mjera sigurnosti oduzimanja predmeta, i to: pvc vrećica s 0,455 grama opojne droge Cannabis koji predmet je privremeno oduzet od S. M. za što mu je izdata Potvrda i privremenom oduzimanju predmeta, PU Ljubuški, broj: …, od 21. 11. 2024. godine, jer se radi o opojnoj drogi koja se sukladno članku 239 stavku 4 KZ F BiH obvezno oduzima. 

